Document ID: /roh_data/filtered/fineweb-2-filterrobots_roh.jsonl.gz/30616

Sche uffants cun mendas da naschientscha dovran agid ha l'Assicuranza per invaliditad uss dapli spazi d'agir. En l'avegnir po l'assicuranza era pajar meds e material per tractaments u examinaziuns da medis che n'èn betg menziunads en la glista da prestaziuns da l'assicuranza da malsauns. Il Cussegl federal ha adattà l'ordinaziun correspundenta.
Fin la vegliadetgna da 20 onns surpiglia l'Assicuranza per invaliditad las mesiras medicinalas necessarias per persunas cun mendas da naschientscha. Pir suenter è la cassa da malsauns responsabla.